ई चुटकुला मुसाय बाबाक सन्दर्भसँ लेल गेल अछि ! ओना तs बाबाक समाजक प्रति अनेको उपकार छन्हि ताहिमे एक - दोसराक प्रति परोपकार सेहो बही - खातामे लिखल गेल छनि ! मुसाय बाबाक १ अगस्त २००३ कs देहवासन भs गेलन्हि मुदा हुनकर कृति एखनो धरी समाजमे व्याप्त अछि ! बाबाकेँ धन - सम्पति अपार छलनि ताहिसँ समाजमे मान-मर्जादा बहुत निक भेटैत छलनि ! दस बीस कोससँ लोक सभ मुसाय बाबासँ सुईद (व्याज) पर पाई लैक लेल आबैत छल ! कतेको ठिकेदार कतेको महाजन सभ हुनक दालानपर बैसल रहैत छलनि !
एक बेर मुसहरबा भाइ सेहो अपन विवाहक लेल मुसाय बाबासँ बीस (२०)गो टका लेने छल ! मुसहरबा भाइ बाबाक खास नोकर छलाह तs ओकरा मुसाय बाबा कहलखिन हे मुसहरबा भाइ हम जे तोरा २०गो टका देलियो से हमरा कहिया देबह? मुसहरबा भाइ बाबासँ कहलकनि जे मालिक हम तँ बीस गो टका सुईद (व्याजक) साथ दऽ देने छी ! अहि बातपर दुनू आदमीकेँ आपसमे बहस चलय लगलनि, बहुत हद तक झगड़ा आगू बढ़ि गेल !
ताबे मे किम्हरोसँ कारी बाबु एलथि. कहलखिन- " यौ। अहाँ दुनू आदमीक आपसमे किएक झगड़ा भs रहल अछि "!
" सुनू कारी बाबु, आ मुसाय बाबू अहूँ ध्यान राखब हमर कतय गलती अछि ?
हमरा लग अपनेक टका छल बीस (२०)
टका बचल उनैस (१९)
एक टका तखने देलहुँ ......टका बचल अठारह (१८)
टका बचल सतरह (१७)
एक टका तखने देलहुँ .....टका बचल सोलह (१६)
टका बचल पंद्रह (१५)
एक टका तखने देलहुँ .....टका बचल चौदह (१४)
टका बचल तेरह (१३)
एक टका तखने देलहुँ .....टका बचल बारह (१२)
टका बचल एगारह (११)
टका बचल दस (१०)
टका बचल नौउह (९)
टका बचल आठ (८)
टका बचल सात (७)
टका बचल छः (६)
एक टका तखने देलहुँ ....टका बचल पॉँच (५)
टका बचल चारि (४)
एक टका तखने देलहुँ .....टका बचल तीन (३)
टका बचल दू (२)
एक टका तखने देलहुँ ......टका बचल एक (१)
ओहिमे देलहुँ ढाई मोन प्याज ॥"
झंझारपुर (मधुबनी) बिहार - ८४७४०४,
